Obavijest uz oglas za prijam u službu u Grad Sinj, s opisom poslova radnog mjesta, 
podacima o plaći i pravnim izvorima za pisano testiranje


Na Hrvatskom zavodu za zapošljavanje, Ispostava Sinj, dana 24. lipnja 2025. godine objavljen je:

Oglas za prijam u službu u Grad Sinj, Upravni odjel za gospodarski razvoj, fondove Europske unije i javnu nabavu, na radno mjesto: Viši savjetnik za projekte (1 izvršitelj, m/ž), na određeno vrijeme do povratka odsutne službenice, uz probni rad od dva (2) mjeseca.

 	Posljednji dan za predaju prijava na oglas pošti (preporučenom poštanskom pošiljkom) ili izravno u Pisarnicu Grada Sinja je 2. srpnja 2025. godine.



I. Opis poslova radnog mjesta: 

  	Viši savjetnik za projekte

 	Organizira, koordinira i kreira poslove svih djelatnosti iz djelokruga poslova Upravnog odjela iz područja gospodarstva, fondova Europske unije i javne nabave, prati propise iz područja fondova te malog i srednjeg poduzetništva, obavlja najsloženije zadatke izrade i provedbe općih i drugih akata, strategija i programa, planova i analiza u području gospodarstva, razvoja te projekata od interesa za Grad, obavlja složenije savjetodavne i stručne poslove iz područja poticanja poduzetništva Grada, izrađuje programe poticanja i priprema javne pozive za prikupljanje zahtjeva za financiranje poduzetničkih programa i aktivnosti, obavlja poslove voditelja projektnog tima za osiguranje i jačanje kapaciteta za upravljanje projekata od interesa za Grad te izrađuje nacrte pojedinačnih akata, priprema podloge za izviješća i analize temeljem projektnih prijava, priprema projektne prijedloge za privlačenje sredstava iz fondova Europske unije kao i nacionalnih i drugih fondova, odgovorna je osoba za realizaciju projekta za koja su dobivena sredstva iz fondova Europske unije kao i nacionalnih i drugih fondova, surađuje s nadležnom razvojnom agencijom i drugim pravnim osobama u pripremi projekata, koordinira realizaciju projekata od interesa Grada s trgovačkim društvima kojima je vlasnik Grad, koordinira aktivnosti sudionika u postupcima aktivnog sudjelovanja prekogranične suradnje, predlaže mjere za pomoć gospodarstvenicima koji su registrirani na poručju Grada te izrađuje prijedloge akata iz područja gospodarstva, prati realizaciju i provedbu poduzetničkih kredita iz Proračuna te surađuje s poslovnim bankama, prati propise iz područja javne nabave i jednostavne nabave te sudjeluje u postupcima javne i jednostavne nabave, obavlja i druge poslove po nalogu pročelnika.


II. Podaci o plaći: 

 Koeficijent složenosti poslova radnog mjesta Viši savjetnik za projekte je 4,30 uz osnovicu za izračun plaće u iznosu od 590,00 €. 

 Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.


III. Prethodna provjera znanja i sposobnosti: 
 
Prethodna provjera znanja i sposobnosti kandidata obuhvaća: 
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na oglas.

       	



Test se sastoji od 20 pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 

IV. Pravni izvori za pripremanje kandidata za provjeru su sljedeći:

Izvori za pripremanje kandidata za radno mjesto - Viši savjetnik za projekte, za pisano testiranje:

1. Zakon o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20)
2. Zakon o institucionalnom okviru za korištenje fondova Europske unije u Republici Hrvatskoj (NN br. 116/21, 31/25)
3. Pravilnik o korištenju sredstava Europske unije (NN br. 44/2024)
4. Zakon o sustavu strateškog planiranja i upravljanja razvojem RH (NN br. 123/17, 151/22)
5. Zakon o javnoj nabavi (NN br. 120/2016, 114/2022)


V. 	OSTALO        

Vrijeme održavanja prethodne provjere znanja i sposobnosti kandidata bit će objavljeno na ovoj web stranici, najmanje pet dana prije održavanja provjere.
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom oglasnog postupka. Također molimo da se u prijavi navede adresa elektroničke pošte.

Kandidat može tijekom oglasnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za oglas koji  provodi Upravni  odjel za gospodarski razvoj, fondove Europske unije i javnu nabavu Grada Sinja, možete poslati putem elektroničke pošte, na adresu: ana.cvitkovic@sinj.hr 
   
 

